પાપમાં જો તને આગના દર્શન થઇ જાય, એના સેવનમાં સર્જાતી દુર્ગતિઓની હારમાળા જો તારી પ્રચંડ શ્રદ્ધાનો વિષય બની જાય, એના પક્ષપાતમાં આત્મા પર ખડકાઈ રહેલ કુસંસ્કારોની ભયાનકતા અને કર્મોની વિકરાળતા તારા ખ્યાલમાં આવી જાય અને સામી બાજુએ ધર્મમાં તને જો સો અજબની લોટરીની ટિકિટનાં દર્શન થઇ જાય, એના પક્ષપાતમાં અનાદિના આત્મા પર જામેલા કુસંસ્કારોનો અને કર્મોનો ખાત્મો થઇ રહ્યાનું તારા ખ્યાલમાં આવી જાય તો પછી એક જ ઝાટકે વલણ, વચન અને વર્તનમાં ક્રાંતિકારી પરિવર્તન આવી જવામાં કોઈ જ જાતની તકલીફ પડે તેમ નથી.